Uusromantiikka

Uusromantiikka

**Uusromantiikan** ajaksi kutsutaan 1800- ja 1900-luvun vaihdetta, jolloin taiteessa ja kirjallisuudessa nousivat uudelleen esiin romantiikan aiheet. Aikakautta on kutsuttu //la belle epoqueksi//, "ihanaksi ajaksi", ja se näyttäytyi monille hilpeänä onnen aikana. Euroopassa varsinkin porvaristo uskoi omiin voimiinsa ja pysyvään rauhan tilaan. Tekniikka kehittyi, mm. elokuvat, autot ja muut uutuudet valloittivat maailmaa. Samaan aikaan saatiin myös uusia tieteellisiä teorioita, mm. **Albert Einsteinin** suhteellisuusteoria ja **Sigmund Freudin** psykologiset teoriat.

Tärkeimpinä kirjailijoina voidaan pitää
 * **Herman Hesseä**, jonka teokset //Arosusi// ja //Lasihelmipeli// ovat olleet itseään etsivien nuorten kulttikirjoja jo sukupolvien ajan.
 * **Oscar Wildeä//,//** jonka pääteos //Dorian Grayn muotokuva// kertoo miehestä, joka tekee kaupat itsensä paholaisen kanssa, jotta saisi säilyttää ikuisesti nuoruutensa.
 * **Anton Tsehovia**, joka on Venäjän ja koko maailman maineikkaimpia näytelmäkirjailjoita ja novellisteja. Hänen teoksistaan kuuluisimpia ovat //Lokki, Kolme sisarta// ja //Kirsikkapuisto.//

(//Akseli Gallen-Kallela: Kullervon kirous (1899)//)

**Suomessa** uusromantiikka ilmeni kansallisromantiikkana. Koska venäläistäminen oli tuolloin ajankohtaista Suomessa, suomalaisissa syntyi tarve korostaa ja säilyttää oma kieli ja kulttuuri. Venäläistämispolitiikan vastaisuus näkyi myös suomalaisessa kirjallisuudessa ja taiteessa vertauskuvina. Eurooppalaisesta symbolismista vaikutteita saanut uusromantiikka kuvasi yksilöiden tuntemuksia ja sisäisiä kokemuksia, loi symboleja ja nosti esille Kalevalan.

Karelianismiksi kutsutaan kirjailijoiden, maalareiden ja säveltäjien ihannoivaa kiinnostusta Karjalaa ja Kalevalaa kohtaan. Sitä esiintyi voimakkaimmillaan 1890-luvulla. Merkittäviä karelianistisia kirjailijoita olivat mm. Juhani Aho, Eino Leino, Johannes Linnankoski ja Ilmari Kianto. Muita tärkeitä karelianismin edustajia olivat maalari Akseli Gallen-Kallela ja säveltäjä Jean Sibelius.
 * Karelianismi **

Kriitikko, suomentaja, lehtimies ja monipuolinen kirjailija Eino Leino (1878-1926) oli eräänlainen johtohahmo uusromantiikan kirjallisuudessa. Leino kirjoitti kansanrunoutta hyödyntäen luontoon liittyvistä aiheista, joissa päähenkilö oli joko sankari tai voimaton yksilö. Leinon tunnettuja teoksia ovat mm. hänen ensiteoksensa Maaliskuun lauluja (1896), Helkavirsiä (1903, osa II 1916) ja Halla (1908).
 * Eino Leino**


 * Maaliskuun lauluja:**
 * Mä metsän polkua kuljen**

//mä metsän polkua kuljen// //kesä-illalla aatteissain// //ja riemusta rintani paisuu// //ja ma laulelen, laulelen vain.// //Tuoll' lehdossa vaaran alla// //oli kummia äskettäin,// //niin vienoa, ihmeellistä// //all` lehvien vehreäin.// //Mä miekkonen vain sen tiedän,// //minä vain sekä muuan muu// //ja lehdon lempivä kerttu// //ja tuoksuva tuomipuu[|.]//